
JEKABPILS

labo parmainu pilséta




Biedrība „SKN Sports”
Jēkabpils pilsētas pašvaldība
Paraplanierisma klubs “Adrenalīns”

ATKLĀTAIS „JĒKABPILS KAUSS 2014” 
LIDOJUMOS AR MOTOPARAPLĀNIEM 2014
1. Vieta un laiks.

Jēkabpils, Latvija, 2014.gada 21.jūnijs
[Sacensību norises vietas koordinātes: 56.49330, 25.88428]

2. Mērķis.

Noskaidrot ātrākos, precīzākos, mērķtiecīgākos un vienkārši draudzīgākos un jautrākos pilotus Latvijā individuālajā vērtējumā. 

Priecēt „Motoru svētku 2014” apmeklētājus un Jēkabpils pilsētas viesus ar lidojumiem ar motoparaplāniem.
Kopīgi izbaudīt lidošanas prieku, dalīties pieredzē un attīstīt pilotu iemaņas un zināšanas.

Popularizēt motoparaplanierismu Latvijas iedzīvotāju vidū.

3. Sacensību formāts.

Sacensības notiks saskaņā ar sacensību iespējamo uzdevumu sarakstu, atbilstoši pilotu brīfingā izziņotajiem konkrētajiem sacensību uzdevumiem. Uzdevumi tiks izvēlēti atbilstoši laika apstākļiem, kā arī ņemot vērā tuvāko laika prognozi (tiks plānoti slaloma un precizitātes uzdevumi uz vietas). Pilotiem ir pienākums iepazīties ar sacensību iespējamo uzdevumu sarakstu vēl pirms ierašanās sacensību vietā.

Sacensības tiks organizētas individuālajā ieskaitē kā Atklātais „Jēkabpils kauss 2014”lidojumos ar motoparaplāniem un balstoties uz Baltijas atklātā čempionāta lidojumos ar motoparaplāniem 2014 noteikumiem, kas pieejami www.bopc.eu . 
4. Sacensību noteikumi.

Sacensības tiek organizētas saskaņā ar vietējiem lidojumus un publiskos pasākumus regulējošiem noteikumiem, FAI (Federation Aeronautique Internationale) Vispārejiem noteikumiem, 10.nodaļu un FAI Sporta kodeksu un šiem noteikumiem.  Sacensību Nolikuma teksts būs pieejams www.paragliding.lv, www.adrenalins.lv pēc to apstiprināšanas sacensību organizatoru komisijā.
5. Sacensību valoda

Sacensību oficiālā valoda ir latviešu valoda. Pēc savstarpējās pilotu vienošanās sacensību laikā var tikt izmantota cita saziņas valoda vai izmantots tulks.
6. Sacensību plāns.

Piektdiena, 20.jūnijs
18.00-20.00
Tiesnešu un pilotu ierašanās. 

20.00-21.00
Tiesnešu brīfings.
21.00-22.00
Sacensību norises vietas iekārtošana.
22.00-23.00
Sacensību brīfings 
Brīvie treniņu lidojumi 20.06.2014. sacensību norises vietā laikā no 18.00-00.00 ir aizliegti. Šī noteikuma pārkāpums tiek klasificēts kā gaisa telpas lietošanas noteikumu neievērošana  un tiek piemērots atbilstošs sods. Pārkāpuma gadījumā piloti, kas pieteikuši dalību sacensībās, tiek diskvalificēti.
Visi Sacensību brīfingi sacensību dalībniekiem ir obligāti. Neierašanās gadījumā pilotam tiek piešķirti soda punkti.

Sestdiena, 21.jūnijs
07:00

Sacensību Brīfings

07:30

Sacensību atklāšana 
08:00 – 11:30 
Sacensību lidojumi / Brīfingi
12:00 
Apbalvošana Vecpilsētas laukumā(Lielā skatuve) .
Brīvie treniņu lidojumi 21.06.2014. sacensību norises vietā laikā no 7.00-20.00 ir aizliegti. Šī noteikuma pārkāpums tiek klasificēts kā gaisa telpas lietošanas noteikumu neievērošana  un tiek piemērots atbilstošs sods. Pārkāpuma gadījumā piloti, kas pieteikuši dalību sacensībās, tiek diskvalificēti.

Visi Sacensību brīfingi sacensību dalībniekiem ir obligāti. Neierašanās gadījumā pilotam tiek piešķirti soda punkti. Sacensību brīfingu laiks, rezultāti un cita oficiālā informācija sacensību dienā tiek izvietota uz oficiālā ziņojuma dēļa, kas atrodas sacensību norises vietā.

Drošības apsvērumu dēļ skatītājiem bez tiesnešu vai sacenību direktora atļaujas  kategoriski  aizliegts šķērsot norobežojošās lentas.
7. Dalība.

7.1. Sacensībās drīkst piedalīties visi Latvijas piloti, kuriem ir  derīga vismaz BE kategorijas LPF paraplanierista apliecība, kas tiek uzrādīta reģistrējoties sacensībām sacensību norises vietā.
7.2. Pieteikšanās sacensībām elektroniski vai personiski piesakoties pie sacensību direktora Valtera Roma, valters.roms@gmail.com vai pa telefonu 29288520 līdz 2014.gada 17.jūnijam. Piloti sacensībām tiek reģistrēti pasākuma norises vietā – 2014.gada 20.jūnijā no plkst.22.00-23.00. Sacensību direktors apstiprina dalībnieku sarakstu un to izziņo sacensību atklāšanas brīfingā. 

7.3. Sacensību dalībnieks pats ir atbildīgs par inventāra atbilstību un lidojuma drošību. Pilotiem jāprot droši un pārliecinoši startēt, kā arī veikt uzdotos uzdevumus visos sacensībām pieļaujamajos meteoroloģiskajos apstākļos.
7.4. Pilotiem obligāti ir jābūt: ķiverei, rezerves izpletnim.
7.5. Piloti ir atbildīgi par personīgo civiltiesisko un negadījumu apdrošināšanu, kas tiek uzrādīta reģistrējoties sacensībām sacensību norises vietā.

8. Finansējums

8.1. Sacensības tiek finansētas sadarbībā ar biedrību „SKN Sports”, Jēkabpils pilsētas pašvaldību un piesaistītajiem atbalstītājiem.
9. Uzdevumi, vērtēšana.

9.1. Sacensību iespējamie uzdevumi tiek noteikti saskaņā ar FAI uzdevumu katalogu.
9.2. Viena lidojuma laikā iespējams noteikt vairākus uzdevumus, piem. “Japāņu slaloms” + “Nosēšanās uz precizitāti”. Par katru uzdevumu būs savs maksimālo punktu skaits, ko saņems pilots ar labāko rezultātu uzdevumā, pārējiem punktu skaits tiks rēķināts proporcionāli uzrādītajam rezultātam.
9.3. Katrā atsevišķā uzdevumā iegūtie punkti tiks summēti un rezultātā pilots ar vislielāko punktu summu tiks noteikts kā uzvarētājs.
9.4. Atkarībā no laika apstākļiem, ne visi uzdevumi var tikt izspēlēti.
9.5. Visi uzdevumi sākas un beidzas īpaši tam noteiktajā zonā. Par startu vai nosēšanos ārpus tās tiks piemēroti soda punkti.
9.6. Pilota vai motora rāmja kontakta ar zemi gadījumā, uzdevumu laikā, punkti konkrētajā uzdevuma daļā tiks anulēti.
9.7. Pilotiem ir aizliegts veikt jebkādus lidojumus sacensību laikā bez sacensību direktora atļaujas. Par nesaskaņotiem lidojumiem sacensību laikā pilots var tikt diskvalificēts no sacensībām. 
9.8. Pilotiem uz sacensību norises laiku tiks noteikta tehniskā zona inventāra glabāšanai, kurai piekļuve tiks nodrošināta tikai sacensību dalībniekiem un organizatoriem.

9.9. Uzdevumu secību, norises vietu un laiku izziņo Sacensību direktors sacensību brīfingu laikā.

10. Diskvalifikācija un protesti.

10.1. Sacensību dalībniekus var diskvalificēt, t. i., aizliegt piedalīties sacensībās, kā arī anulēt rezultātus:
a) Par nesportisku rīcību, 
b) Par bīstamu rīcību, 

c) Par tiesnešu norādījumu un starta kārtības atkārtotu neievērošanu.

10.2. Ja sacensību dalībnieks pamana savu, citu pilotu vai tiesnešu kļūdu vai neprecizitāti, par to jāpaziņo galvenajam tiesnesim maksimāli īsā laikā. 
10.3. Ja sacensību dalībnieks nav apmierināts ar: 
a) savu vērtējumu,
b) Citu sacensību dalībnieku vērtējumu, 
c) Citu sacensību dalībnieku rīcību,
viņš drīkst iesniegt protestu (mutveidā vai rakstiski) sacensību direktoram, kas to fiksē protestu protokolā ne vēlāk kā 1 stundu pēc rezultātu paziņošanas (ne vēlāk kā 30 minūšu laikā pēc pēdējā uzdevuma veikšanas).
10.4. Maksa par protesta pieteikšanu ir 15,00 EUR, kas tiek atgriezta protesta iesniedzējam gadījumā, ja protests ir bijis pamatots.

10.5. Strīdus jautājumus izšķir sacensību tiesnešu kolēģija līdz gala rezultātu izziņošanai.

11. Tiesneši
Sacensību direktors – Valters Roms, +371 29288520, valters.roms@gmail.com 
Sacensību galvenais tiesnesis un tiesneši – atbildīgās, neatkarīgās personas, kas piedalās uzdevumu novērtēšanā, rezultātu apkopošanā un izziņošanā - tiks izziņoti sacensību pirmajā pilotu brīfingā. 
12. Organizatori.

Sacensības organizē Paraplanierisma klubs “Adrenalīns” sadarbībā ar biedrību „SKN Sports” un Jēkabpils pilsētas pašvaldību.
